NaiveNeuron/SloPal huggingface dataset:
Matej, Ondrej, poslanec NR SR (2011-02-11):
Ďakujem za slovo, pán predseda. Vážený pán predseda, kolegyne, kolegovia, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku vystúpil ako spravodajca Výboru Národnej rady Slovenskej republiky pre financie a rozpočet. Národná rada Slovenskej republiky prerokovala uvedený vládny návrh zákona prostredníctvom skráteného legislatívneho konania a prijala k nemu uznesenie č. 330 z dnešného dňa. Ako spravodajca v prvom čítaní si osvojujem stanovisko, že predmetný návrh zákona spĺňa po formálno-právnej stránke všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku a zároveň ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jeho účel. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. Zároveň návrh zákona obsahuje doložku zlučiteľnosti s právom Európskej únie a doložku vybraných vplyvov. Preto po rozprave odporučím, aby podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní. A v súlade s rozhodnutím predsedu Národnej rady Slovenskej republiky č. 250 z 9. februára tohto roku návrh zákona prerokovali výbory: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali ihneď. Ďakujem pekne.
Zmajkovičová, Renáta, podpredsedníčka NR SR (2013-10-23):
Ďakujem. Teraz v tejto chvíli otváram ústnu rozpravu. Pýtam sa, kto sa chce prihlásiť do rozpravy ústne. Traja poslanci, posledný pán poslanec Poliačik. Uzatváram možnosť prihlásiť sa do rozpravy. Pán poslanec Hraško, nech sa páči.
Hrnčiar, Andrej, podpredseda NR SR (2019-12-03):
Ďakujem. Konštatujem, že Národná rada navrhuje prezidentke Slovenske j republiky na člena Regulačnej rady kandidáta Františka Pecha. Budeme pokračovať v rokovaní, takže poprosím pani poslankyňu Smolíkovú, aby zaujala miesto určené pre navrhovateľov, a taktiež pánovi poslancovi Zelníkovi, aby zaujal miesto určené pre spravodajcu. Čiže sedem faktických poznámok. Nech sa páči, pani poslankyňa Grausová. Nie je v rokovacej sále. Pani poslankyňa Gaborčáková. (Pokračovanie rokovania o návrhu poslankýň Národnej rady Slovenskej republiky Evy Smolíkovej, Magdalény Kuciaňovej a Evy Antošovej na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1729.)
Osuský, Peter, poslanec NR SR (2014-09-24):
Ďakujem pekne. Pripájam sa k tomu, čo povedal Martin Poliačik. My sme už o tom s kolegom Hlinom opakovane diskutovali. Každý si môže pozrieť, ako ktorý poslanec o čom hlasuje, nie je to problém, aj jeho stranícku príslušnosť. Za hlasovaním o prenájme tržnice skupine mladých, aktívnych, podotýkam, nebohatých a nijakú finančnú skupinu nereprezentujúcich ľudí som hlasoval za. A stojím si za tým a budem si za tým stáť do smrti. Treba povedať, že tá tržnica predtým, ja som stredomešťan a chodieval som tam v sobotu niekedy pre zeleninu, postupne umierala. My, čo tam žijeme, sme videli, ako sa tržnica neudržala. Samozrejme, príčinou sú blízke veľké potravné siete, ktoré ukonkurovali k smrti tých ľudí, čo predávali v tržnici, a tak tá tržnica zašla, jednoducho zdochla. Potom bola zavretá a bola s ňou veľmi, povedal by som, negatívna skúsenosť; jednak ochátravala, jednak nefungovala. Pravda je, že na tržnicu a jej nové použitie boli vytvorené dva projekty. Obidva boli doručené poslancom. I v komisii, kde som bol členom, bola prezentovaná aj jedna, aj druhá alternatíva, ktorú sme dostali, ako som povedal, aj na písme. A z týchto dvoch alternatív – žiadna tretia, štvrtá ani piata, ani šiesta neexistovala – som si proste vybral jednu. A teraz, keď vidím, ako sa tí ľudia snažia a ako tá tržnica, presne, ako povedal Martin, prináša občanom, myslím, celkom dobrú možnosť využiť ten priestor pre seba a pre svoje rodiny, pre iné aktivity, tak znova som presvedčený, že toto nebol ten správny príklad.
Plevíková, Zuzana, poslankyňa NR SR (2024-09-13):
Ďakujem za slovo. Vážený pán predsedajúci, vážené pani poslankyne, páni poslanci, dovoľte, aby som podľa § 73 ods. 1 rokovacieho poriadku vystúpila v prvom čítaní ako určená spravodajkyňa k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor, výbor pre hospodárske záležitosti a výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 30 dní a gestorský výbor do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako určená spravodajkyňa odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Grausová, Natália, poslankyňa NR SR (2018-03-23):
Ďakujem za slovo. Pán Matovič, mne je len veľmi ľúto, že ako hyeny zneužívate smrť dvoch mladých ľudí. Je to obyčajný hyenizmus, hanbite sa za to.
Mikulec, Roman, minister vnútra SR (2020-11-26):
No nemyslím si, že, nemyslím si, že polícia v tom momente mala konať alebo nemala konať inak. Viete, to je vec názoru, samozrejmá vec, aj taktiky, aj tých okolností, ktoré tam na tom mieste boli. Je asi celkom, nemôžme si myslieť, že polícia bude konať pri každom slovnom nejakom, pri nejakej slovnej hádke napriek tomu, že si uvedomujem, a zopakujem to, že ma mrzí tento incident z toho ľudského hľadiska, ale nebolo ani z môjho pohľadu, ale, samozrejme, nechcem sa teraz k tomu vyjadrovať celkovo, pretože naozaj prebieha kontrola v tejto veci, počkajme si na tie závery. Z môjho pohľadu celý ten zákrok, čo sa týka 17. novembra, bol zvládnutý veľmi kvalitne a veľmi dobre zo strany polície. Samozrejme, že sú názory, že bol zákaz zhromažďovania, ľudia nenosili rúška, to je skôr apel na tých ľudí, ktorí to zvolávali a ktorí tých ľudí tam pozvali, aj samotných ľudí, ktorí sa zúčastnili, keďže nedodržiavali nariadenia hlavného hygienika, resp. Úradu verejného zdravotníctva. V mnohých prípadoch sa koná a bude sa konať aj v správnom konaní, aj v trestnoprávnom konaní. Takže ale čo sa týka samotného toho incidentu, na ktorý ste sa pýtali, prebieha kontrola. Ja, samozrejme, vás potom budem informovať o jej výsledkoch. (Reakcia z pléna.) Neviem vám, nechcem teraz povedať čas vzhľadom na to, že sú tam niektoré úkony, ktoré treba vykonať, a ťažko sa teraz povie, že v akom čase, ale, samozrejme, naším cieľom nie je, aby sme to zdržovali.
Kuciaňová, Magdaléna, poslankyňa NR SR (2018-02-06):
Ďakujem veľmi pekne, pán predsedajúci. Vážené panie poslankyne, vážení páni poslanci, v rozprave vystúpili ôsmi poslanci. Prosím, pán predsedajúci, aby ste dali hlasovať o tom, že Národná rada sa uzniesla v súlade s ustanovením § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Vášáryová, Magdaléna, poslankyňa NR SR (2012-09-19):
Pán poslanec, pán spravodajca, verte, že som veľmi zvažovala, čo hovorím. A dvadsaťdva rokov mojej práce pre zahraničnú politiku ma k tomu vyzýva. Ale potrebujem reagovať na vás v jednej veci, a to je to, čo je tu hydrou. A to je rezortizmus. Roky som presadzovala, že energetická politika nie je len otázka ministerstva hospodárstva, ale aj otázka ministerstva zahraničných vecí. Roky. A keď sa mi to konečne podarilo presadiť a energetická politika je súčasťou správ z ministerstva zahraničných vecí, vy mi toto poviete? Veď to je, veď to sa vraciame k tomu rezortizmu. Toto je naše. Áno, s tým som sa stretávala v polovici deväťdesiatich rokov. Áno. Ale toto už je dávno preč. A čo sa týka práce diplomatov. Pán poslanec, existuje Viedenská konvencia. Podpísaná, čo diplomati môžu robiť a čo nesmú. Upozorňujem vás, že to, čo vy hovoríte, diplomati nesmú robiť. Na základe Viedenskej konvencie. Dobre? Takže ja sa nechcem robiť akože tým, že som roky pracovala v diplomacii, že mám predsa len nejaké skúsenosti, ale chcem upozorniť na to, že na toto narážame. Nemôžete si krytí diplomatickým pasom ktokoľvek robiť čokoľvek. Na to je Viedenská konvencia, pán poslanec. Ale ináč ďakujem veľmi pekne, že ste ma počúvali. Ďakujem.
Nash, Natália, poslankyňa NR SR (2023-12-14):
Ďakujem pekne za slovo. Ďakujem, pán kolega Dostál, za vaše pripomienky k téme skráteného legislatívneho konania. Je naozaj veľká škoda, že debatu o tomto zákone o konsolidácii verejných financií ochudobňujeme o širokú diskusiu, širokú odbornú diskusiu, ktorá mohla prebehnúť v medzirezortnom pripomienkovom konaní, v riadnom prvom a druhom čítaní, ochudobňujeme ju o diskusiu na výboroch. A naozaj sa to nedá robiť inak? Naozaj sa to nedá robiť kultúrne a riadnym legislatívnym procesom? Ďakujem.
Procházka, Radoslav, poslanec NR SR (2013-02-14):
Ďakujem, pán predseda. V rozprave k tomuto návrhu zákona nevystúpil nikto. Čiže vás prosím, aby ste dali hlasovať, že podľa § 73 ods. 3 písm. c) rokovacieho poriadku Národná rada prerokuje predložený návrh zákona v druhom čítaní.
Grendel, Gábor, podpredseda NR SR (2022-09-30):
S reakciou na faktické poznámky pán poslanec Ondrej Dostál.
P. Hrušovský, predseda NR SR: (2004-05-20):
Návrh sme schválili.
Kollár Boris, predseda NR SR (2021-09-30):
Prosím, neprekrikľujte sa!
Zmajkovičová, Renáta, podpredsedníčka NR SR (2012-09-14):
Pán poslanec Přidal.
A. Záborská, poslankyňa: (2002-06-25):
I. Presperín, podpredseda NR SR: Schváliť. Takže, prosím, môžete hlasovať o bodoch 1 - 11 zo spoločnej správy. (Hlasovanie.) 112 prítomných poslancov, 96 za, proti 2, zdržalo sa 9, nehlasovalo 5. Body 1 - 11 zo spoločnej správy sme schválili. Prosím, ďalej.
Mezenská, Helena, poslankyňa NR SR (2012-09-18):
Keďže sme hlasovali o pozmeňujúcich návrhoch zo spoločnej správy i o pripomienkach z rozpravy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
V. Mečiar, poslanec: (2009-02-03):
Po druhé, pokiaľ ide o vládu, ktorá bola, Mikuláša Dzurindu, tá vláda mi nerobila zle len politicky, ohrozila ma na živote. Čiže mám dôvod byť s ňou nespokojný. Pokiaľ išlo o slová, ktoré povedal pán predseda parlamentu, stotožňujem sa s nimi, iba som za to, aby boli ťahané a dovedené do dôsledkov. Polovičatosť trestá každého z nás. A hneď aj poviem, že v čom. Pozrite sa, je plynová kríza, všetci sme pobúrení a chceme riešenia, ale za prezidenta republiky navrhujeme toho, kto dal príkaz na predaj zásobníkov plynu. (Smiech a potlesk v sále.) Hovoríme o tom, čo všetko sa dialo v období vlády Dzurindu a urobil obrovské chyby najmä v sociálnej oblasti, tam bol absolútny voluntarizmus, ale prezidentom Slovenskej republiky má byť človek, ktorý podporoval túto politiku a podpisoval všetky jeho zákony a nikdy nevystúpil proti a má dôveru niektorých strán mojej vládnej koalície. Som proti kupovaniu poslancov, nakoniec to nebol len Kolesár a Džupa, o ktorých sa hovorí, kde to riešil Jirko Malchárek, podľa všetkého tuto jednal v reštaurácii, ale veď aj pán prezident si zobol, kde bral Mira Maxona k sebe a zobral ho hneď za volebného lídra z jednej strany do druhej. Je to dôsledné? Čiže ak berieme do dôsledkov, tak potom ako z toho obdobia jeden dobrý, druhý zlý pri tej istej politike? Ak je niekto dobrý za Mečiara, ak je dobrý za Moravčíka, ak je dobrý za Dzurindu, dobrý za Fica, tak v prírode je na to pomenovanie takého živočícha, je to chameleón. Keď je to v politike, tak je politický chameleón, ktorého živíme z vládnej koalície.
Šebej, František, poslanec NR SR (2010-08-03):
Zahraničný výbor sa stretne v miestnosti 183 po skončení rokovania výboru pre kultúru a médiá. Páni poslanci budú upovedomení esemeskou alebo telefonátom. (Ruch v sále.)
Jurinová, Erika, podpredsedníčka NR SR (2013-10-28):
Pán poslanec Simon, nech sa páči.
Grendel, Gábor, podpredseda NR SR (2022-11-08):
Vyhlasujem rozpravu za skončenú.
P. Paška, predseda NR SR: (2009-02-17):
Pani poslankyne, páni poslanci, budeme pokračovať hlasovaním o prerokovanom návrhu skupiny poslancov Národnej rady na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení. Je to tlač 839. Dámy a páni, zaujmite, prosím, svoje miesta. Poprosím pána poslanca Ivana Šaška, aby uvádzal hlasovanie v druhom čítaní o tomto poslaneckom návrhu zákona.
Kočiš, Eduard, poslanec NR SR (2021-06-29):
Ďakujem pekne za slovo, pán predsedajúci. Pán kolega Urban veľmi pekne zhodnotil jeden obrovský chaos pri riadení pandémie proti COVID-u-19, poukázal vo svojej rozprave na dobrovoľnosť očkovania. Jeho názor ako lekára, že je zaočkovaný, úplne chápem a úplne rešpektujem, pretože ako lekár prichádzal do priameho kontaktu a do priameho styku s pacientami, ktorí boli pozitívne testovaní a boli už infekční a jednoducho takýto pacient je značným rizikom pre zdravotnícky personál, ktorého máme málo, nemocnice sú poddimenzované zdravotníckym personálom a akýkoľvek výpadok zdravotníckeho personálu by bol úplným katastrofickým scenárom, preto sa väčšina zdravotníkov dob-ro-voľ-ne dáva očkovať a dobrovoľne aj v tejto očkovacej kúre bude pokračovať, ak sa naozaj dobrovoľne rozhodnú. Rizikoví pacienti, ako sú pacienti, ktorí trpia kardiovaskulárnymi ochoreniami, pacienti s dýchacími ťažkosťami alebo onkologickí pacienti, takíto by naozaj mali zvažovať, či sa im dať očkovať oplatí, alebo či to predstavuje pre nich nejaké riziko. Zase opakujem, dobrovoľnosť. 70- až 80-percentná zaočkovanosť by nám vraj mala spôsobiť kolektívnu imunitu. Ale posledné výsledky a posledné štúdie tvrdia, že asi podľa všetkého nedokážeme voči zmutovaným variantom, ako je delta, dosiahnuť kolektívnu imunitu, že vraj sa to naozaj nedá, hovoria to špičkoví vedci, špičkoví odborníci. Smrtnosť, čiže mortalita voči tomuto vírusu je, ako povedal kolega Urban, totálne zanedbateľná, čiže nemali by sme ľudí strašiť nielen na Slovensku, ale aj v rámci celej Európy. A čo sa týka ľudí, ktorí sa zaočkovať nechcú dať, úplne ich chápem a úplne ich rešpektujem, pretože ak sme za 70 rokov nedokázali vynájsť žiadnu kvalitnú vakcínu proti chrípke, za 50 rokov žiadnu kvalitnú vakcínu proti HIV vírusu, tak jednoducho proti neznámemu vírusu, ako je SARS-CoV-2, sme túto vakcínu vyna... našli... (Prerušenie vystúpenia časomerom.)
Žitňanská, Jana, poslankyňa NR SR (2020-06-04):
Ďakujem veľmi pekne. Ja zvolávam členov výboru pre sociálne veci na 19.00 hod., budeme rokovať o skrátenom legislatívnom. Ďakujem.
Laššáková, Jana, podpredsedníčka NR SR (2012-10-18):
Dobre, mala by nasledovať ďalšia otázka od pána poslanca Vašečku, ale vyčerpali sme limit. Ďakujem pekne, pán podpredseda. Budeme pokračovať odpoveďami členov vlády na otázky poslancov podľa vyžrebovaného poradia. Prvá otázka je od pána poslanca Antona Martvoňa na ministra pôdohospodárstva a rozvoja vidieka Slovenskej republiky, ktorého zastupuje pán minister Počiatek, a otázka znie: „Vážený pán minister, ako hodnotíte činnosť vášho predchodcu a bývalého vedenia Štátnych lesov v oblasti uzatvárania zmlúv so súkromným sektorom o dodávkach dreva a drevnej hmoty?“ Nech sa páči, pán minister, prosím, o odpoveď, ako aj o oznámenie ukončenia odpovede.
Spišiak, Jaroslav, poslanec NR SR (2023-12-15):
Ďakujem za slovo. Tak ako Štefan Kišš tu poznamenal a vlastne zdôraznil, že o čo sa tu jedná, ide o absolútne politické ovládnutie štátu cestou ovládnutia nezávisle kreovaných pôsobiacich inštitúcií štátu, ktoré majú vykonávať nezávislú kontrolu nad výkonnou mocou, aby bola zachovaná demokracia. Lenže ako som už tu pred chvíľou povedal, demokracia sa dá zmeniť na absolútnu politickú moc. Dá sa to urobiť zákonne, čisto, lenže táto zákonnosť a čistota potrebuje čas. Potrebuje čas, kvalitnú legislatívu, kvalitné premyslené postupy, lenže táto koalícia zrejme čas nemá, chce to mať za sebou čo najrýchlejšie a preto urobí chyby. Chyby v legislatívnom procese, chyby v kvalite predkladaných zákonov, všelijakých pozliepancov a vlastne to je šťastie, to je naše obrovské šťastie, šťastie pre tých občanov, ktorým záleží na právnom štáte, ktorým záleží na tom, aby Slovensko bolo demokratický právny štát. No v ich mene my tu máme za povinnosť na tieto nekvalitne v rozpore s legislatívou predkladané zákony reagovať, reagovať, upozorňovať a preto táto debata vlastne je možno taká dlhá, lebo máme na čo upozorňovať. Ak by sme nemali na čo, tak by sme to tu možno rýchlo vybavili. Preto navrhujem koalícii, aby stiahla všetky tieto narýchlo pozliepané zákony v skrátenom legislatívnom konaní, dopracovali ich, skvalitnili, predložili v riadnom legislatívnom konaní a kľudne by sme mohli začať rokovať o rozpočte, ktorý je naozaj dôležitý pre ďalší chod našej krajiny. Ďakujem. (Potlesk.)
Hrnčiar, Andrej, podpredseda NR SR (2017-10-19):
Prosím, prezentujte sa hlasujme. (Hlasovanie.) Prítomných 135, za 106, proti 23, zdržalo sa 6. Konštatujem, že sme v treťom čítaní . Otváram rozpravu v rámci tretieho čítania, hlási sa niekto do rozpravy? Nie je tomu tak, vyhlasujem rozpravu za skončenú. Budeme hlasovať o návrhu zákona ako o celku.
Laššáková, Jana, podpredsedníčka NR SR (2014-12-09):
Ďakujem pekne, pani poslankyňa. Zaujmite miesto určené pre navrhovateľov a teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Zajacovi. Nech sa páči, pán poslanec, máte slovo.
Bugár, Béla, podpredseda NR SR (2016-09-22):
Pán poslanec Kotleba.
Šudík, Tomáš, poslanec NR SR (2021-12-09):
Vážené panie poslankyne, vážení páni poslanci, vážení prítomní, Národná rada Slovenskej republiky uznesením č. 1084 z 11. novembra 2021 pridelila návrh... vládny návrh zákona, ktorým sa mení a dopĺňa zákon č. 15/2015 Z. z. o ochrane druhov voľne žijúcich živočíchov a voľne rastúcich rastlín, reguláciou obchodu s nimi a o zmene a doplnení niektorých zákonov v znení neskorších predpisov (tlač 685), na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory Národnej rady, ktorým bol vládny návrh zákona pridelený, zaujali k nemu nasledovné stanoviská: ústavnoprávny výbor uznesením č. 394 z 18. novembra 2021 s vládnym návrhom zákona súhlasil a odporučil ho Národnej rade schváliť s pripomienkami, výbor pre pôdohospodárstvo a životné prostredie uznesením č. 161 zo 16. novembra 2021 s vládnym návrhom zákona súhlasil a odporučil ho Národnej rade schváliť s pripomienkami, výbor pre pôdohospodárstvo a životné prostredie ako gestorský výbor o návrhu spoločnej správy výborov o prerokovaní vládneho zákona, ktorým sa mení a dopĺňa zákon č. 15/2015 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov (tlač 685a), nerokoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Uznesením výboru č. 153 zo 14. októbra 2021 som bol poverený v súlade s § 80 zákona č. 350/1996 Z. z. o rokovacom poriadku v znení neskorších predpisov za spoločného spravodajcu, ktorý predloží predmetnú informáciu a bude predkladať návrh na ďalší postup. Pán predsedajúci, otvorte, prosím, rozpravu.
Paška, Pavol, predseda NR SR (2013-09-18):
Pani poslankyňa Nachtmannová.
Kramplová, Dagmar, poslankyňa NR SR (2024-04-17):
Ďakujem. Pán poslanec Sabo, hovorili ste vo svojom príspevku, že hlavným cieľom je utlmiť individuálnu automobilovú dopravu. V Bratislave ste s touto filozofiou už niekoľko rokov, čo ste pri vedení Bratislavy, začali aj v praxi, ale zároveň ste podstatne aj zhoršili fungovanie mestskej hromadnej dopravy, keď je treba takmer vždy dva až trikrát prestúpiť, aby sa cestujúci dostali do svojho cieľa. Tak by som vám chcela poblahoželať, lebo týmito opatreniami, Progresívne Slovensko, sa už podarilo v Bratislave utlmiť individuálnu automobilovú dopravu tak, že ste z bratislavských ciest spravili jedno súvislé parkovisko. Tvrdíte, že v Bratislave je mimoriadne znečistený vzduch, a ja tvrdím, že ste vašimi extrémnymi a nezmyselnými a škodlivými opatreniami tomu významne prospeli. Ak ste dávali do pozornosti ako príklad utlmovanie individuálnej automobilovej dopravy v Budapešti, tak treba dať do pozornosti aj ten fakt, že v Budapešti je metro a je normálne fungujúca mestská hromadná doprava, nie tak nezmyselne chaoticky a voči cestujúcim zlomyseľne ako v Bratislave.
Zemanová, Anna, poslankyňa NR SR (2018-06-20):
Pán poslanec Martinák, ja som nepovedala, že by lesní projektanti si robili robotu len takto, v žiadnom prípade. Práve naopak, ja som povedala, že si robia veľmi dobre svoju poctivú lesnícku prácu, ja som to myslela úprimne a v žiadnom prípade nie dehonestujúco. Len to hovorím, o tom, že vlastne ten pohľad toho lesníka je úplne iný ako pohľad tej inej verejnosti. Vy sa pýtate, akej inej verejnosti? No tej, že nechce, vy hovoríte o inej verejnosti ako tzv. ochranári. Prečo spochybňujete alebo sa dotýkate? Lebo to je dehonestujúce, keď hovoríte o niekom, že je tzv. ochranár, keď je profesor na univerzite a je vysoký odborník v biológii alebo v inej, v iných prírodných vedách, ako lesníci sú odborníci. A vy nemôžte hovoriť o druhých ľuďoch za to, že majú iný názor, sú tzv. ochranári. A to sa mi nepáči, a preto som povedala, že tá iná verejnosť, lebo tá iná verejnosť môže byť zložená aj skutočne z odborníkov vysoko erudovaných, ale môže to byť aj obyčajný človek, ktorý ide do lesa, a ten les má plniť tomu, jemu tie funkcie. Aj on má právo mať svoj názor a mať nejakým spôsobom tie jeho funkcie, ktoré ten les mu prináša, naplnené. A či už to bude cez, cez tú samosprávu, ktorá by mala mať väčšie možnosti, alebo cez týchto, tieto ochranárske združenia, ktoré vedia odborne naformulovať, vedia odborne zoponovať alebo navrhnúť tieto názory, tak, tak by to malo byť. Ale nemali by sme hovoriť o niekom, že je tzv. ochranár za to, že, alebo tzv. niekto, kto má iný názor. Martin Fecko, áno, ja vítam veľmi túto diskusiu, som, som rada, že je, lebo o lesoch jednoznačne treba hovoriť a ešte aj na tejto schôdzi o nich hovoriť budeme. Ale nevidím priestor do takých veľkých zmien do druhého... (Prerušenie vystúpenia časomerom.)
Paška Pavol, predseda NR SR (2014-01-31):
(Hlasovanie.) 136 prítomných, 131 za, 4 sa zdržali, 1 nehlasoval. Návrhy sme schválili. Vážené pani poslankyne, vážení páni poslanci, odhlasovali sme prerokované body. Vyhlasujem krátku prestávku a budeme pokračovať v rokovaní programu o 11.20. (Prestávka.) (Po prestávke.)
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 140 poslancov, za 81, proti 3, zdržalo sa 56, hlasovali všetci prítomní. Konštatujem, že sme tento návrh schválili. Ďalej prosím spravodajcu z výboru pre ľudské práva a národnostné menšiny pána poslanca Jozefa Pročka, aby uviedol hlasovanie o bode 95 programu; je to prvé čítanie o návrhu skupiny poslancov na vydanie zákona o komisárovi pre deti a komisárovi pre osoby so zdravotným postihnutím a pre seniorov (tlač 1259). Poprosím prípadne niekoho iného z výboru pre ľudské práva a národnostné menšiny, ak je pripravený. Pani poslankyňa Hatráková, ďakujeme za výpomoc. (Hlasovanie o návrhu skupiny poslancov Národnej rady Slovenskej republiky na vydanie zákona o komisárovi pre deti a komisárovi pre osoby so zdravotným postihnutím a pre seniorov a o doplnení niektorých zákonov , tlač 1259.)
Zajačik, Vladimír, poslanec NR SR (2020-09-23):
Vážený pán predsedajúci, vážený pán minister, kolegyne, kolegovia, predseda Národnej rady rozhodnutím č. 242 z 23. septembra 2020 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa mení zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení zákona č. 74/2020 Z. z. (tlač 245) na rokovanie výboru pre pôdohospodárstvo a životné prostredie v termíne do začiatku rokovania schôdze Národnej rady o tomto návrhu. Výbor pre pôdohospodárstvo a životné prostredie predložený návrh vlády na skrátené legislatívne konanie prerokoval na svojej 16. schôdzi a uznesením č. 38 zo dňa 23. septembra 2020 odporučil Národnej rade schváliť návrh vlády na skrátené legislatívne konanie o predmetnom vládnom návrhu zákona. Pán predsedajúci, skončil som, otvorte, prosím, rozpravu.
Bugár, Béla, podpredseda NR SR (2018-02-08):
Ďakujem. Otváram všeobecnú rozpravu. Konštatujem, že som dostal jedinú písomnú prihlášku do rozpravy od pána poslanca Poliačika. Nech sa páči (reakcia z pléna), budete, budete mať potom slovo, najprv, samozrejme, navrhovateľ dostane. Nech sa páči.
Mikloško, Jozef, poslanec NR SR (2014-11-25):
Ďakujem. Navrhujem nový bod programu – rozpravu o súčasnej situácii na Ukrajine. Konštatujem, že Slovensko žije skutočne vo vážnom ohrození a že naše rezolúcie, ktoré tu už dve boli, posledná z marca, sú už zastaralé, neaktuálne. Čo sa tam dnes deje, je veľmi nebezpečné. Prezident Porošenko hovorí úplne otvorene o vojne. Ukrajina chce vstúpiť do NATO, vážne tendencie k nacionalizmu na Ukrajine, oceňovanie Banderovcov, návšteva vysokého predstaviteľa USA pri tvorení vlády, odvolanie ministra obrany USA, Putinov náhly odchod z Austrálie, Klausove výroky nedávno v Moskve. Český parlament mal nedávno v septembri seminár o súčasnom fašizme v Európe, kde odzneli otrasné veci z obidvoch strán, pokles priemyslu, pokles HDP a tak ďalej a tak ďalej. Čiže je veľmi na čase sa vrátiť k tomuto a venovať tomu čas, najmä od ministra Lajčáka, ale aj od nás. Ďakujem.
Jarjabek, Dušan, poslanec NR SR (2016-04-22):
Ďakujem pekne za slovo, pani predsedajúca. Pán poslanec, pravdupovediac povediac neviem, kde sa vo vás vzala tá dramatická prísnosť za tých posledných niekoľko dní odvtedy, ako sme sedeli s ministrom kultúry. Chcem pre všetkých len povedať jednu poznámku, že programové vyhlásenie na výbore pre kultúru a média prešlo ústavnou väčšinou a pán Viskupič nebol proti nemu. Podľa tohto, čo tu dnes čítal, ja s tým, samozrejme, nebudem polemizovať, hoci mám na množstvo vecí úplne odlišný názor ako on, budem o tom hovoriť trošku vo svojom príhovore, nebol proti nemu. Tam vládla jedna priateľská atmosféra, ba až nadštandardná. Pán poslanec Viskupič, prečo ste toto všetko nepovedali pánovi ministrovi kultúry do očí a tak dramaticky, ako ste to tuná hovorili pred touto... (Ruch v sále.) Nevykrikujte, pán poslanec Viskupič z miesta, nepatrí sa to, pán poslanec Viskupič, pán podpredseda. Prečo ste to nepovedali pánovi ministrovi kultúry do očí? Prečo to hovoríte tuná v pléne a takýmto spôsobom, úplne neprístojne dramaticky. Preto, nehnevajte sa, potom to vyznieva celé ako veľmi falošne z vašej strany. Ja mám na to svedkov na tom výbore. A neboli ste proti programovému vyhláseniu, tak ste to aj prezentovali tam na tom výbore. Tie dopyty, čo ste mali ohľadne programového vyhlásenia, to nebolo ani nič z toho, čo ste tuná dneska rozprávali. Škoda, mohli ste si to s pánom ministrom vyjasniť zoči-voči a určite by to bolo korektnejšie, preto, lebo takto to vyše vystúpenie vzhľadom na výbor, na ktorom sme skutočne všetci boli, no aby som sa vyjadril veľmi zmierlivo, vyznieva tak trošku falošne. Ďakujem za pozornosť.
Glváč, Martin, podpredseda NR SR (2017-09-13):
Pani Jurinová, vidím, ale keď skončíme faktické, dám vám slovo. Pani poslankyňa Grausová.
Blanár, Juraj, podpredseda NR SR (2022-09-21):
Poprosím vás, panie poslankyne, páni poslanci, ešte poprosím o pokoj pred hlasovaním a vypočujme si dôstojne vystúpenie pani poslankyne. Nech sa páči.
Žiga, Peter, poslanec NR SR (2010-12-14):
Ďakujem pekne. (Ruch v sále.)
B. Bugár, podpredseda NR SR: (2004-06-18):
Teraz otváram rozpravu a pýtam sa, kto sa hlási do rozpravy ústne, nakoľko som nedostal žiadnu písomnú prihlášku? Pán poslanec Muňko. Končím možnosť sa prihlásiť do rozpravy ústne. Nech sa páči, pán poslanec, máte slovo.
Richter, Ján, minister práce, sociálnych vecí a rodiny SR (2017-11-30):
Pani poslankyňa, nemám čo iné nové povedať, platí to, čo som povedal predtým. Čo sa týka tej disproporcie, ja som uviedol, ako to mám záujem a ako to v rámci rezortu riešim a to je len pohyblivá čiastka mzdy. Ja sa neviem vyjadriť, ako moji kolegovia iní túto vec riešia, ale osobne si myslím, že je to istá diskriminácia a je potrebné tento zákon riešiť, za tým plne stojím.
Sulík, Richard, predseda NR SR (2011-09-08):
Pán poslanec Valocký, ďalší rečník.
Kuriak, Milan, poslanec NR SR (2023-06-23):
Iba už túto vetu. Ja vás chcem poprosiť, vy ste sa niekde vyjadrili, že nebudete ďalej kandidovať. Ja som vás úplne inak vnímal pred mandátom poslanca zo SaS. Urobte aspoň teraz, veď nemáte čo stratiť. (Prerušenie vystúpenia predsedajúci.)
Kozelová, Monika, poslankyňa NR SR (2021-11-24):
Idem na to znova. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kuffa, Štefan, poslanec NR SR (2014-06-11):
Ďakujem za slovo. Neviem, jak to odspravodajcujem. (Povedané so smiechom. Reakcia z pléna.) Hej. Tie papiere sa pomiešali. Vážené pani poslankyne, vážení páni poslanci, Výbor Národnej rady Slovenskej republiky k návrhu poslancov zákona Evy Horváthovej, Jozefa Viskupiča, Eriky Jurinovej na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je stanovisko ministerstva zdravotníctva, ale tuná nie je.
Bugár, Béla, podpredseda NR SR (2019-05-15):
Jedna jediná faktická poznámka, pán poslanec Sloboda.
Bugár, Béla, podpredseda NR SR (2017-03-29):
Prezentujme sa a hlasujme. (Hlasovanie.) Prítomných 147, za 119, zdržalo sa 27 poslancov, 1 nehlasoval. Návrh sme schválili. Prosím teraz pána poslanca Slobodu ako spravodajcu z výboru, aby uviedol hlasovanie v prvom čítaní o návrhu poslancov Dostála, Kiššovej, Osuského, Rajtára a Kaščákovej na vydanie zákona, ktorým sa mení a dopĺňa zákon č. 539/2008/ Z. z. o podpore regionálneho rozvoja (tlač 469). (Hlasovanie o návrhu poslancov Národnej rady Slovenskej republiky Ondreja Dostála, Jany Kiššovej, Petra Osuského, Jozefa Rajtára a Renáty Kaščákovej na vydanie zákona, ktorým sa mení a dopĺňa zákon č. 539/2008 Z. z. o podpore regionálneho rozvoja v znení neskorších predpisov , tlač 469.)
Laurenčík, Milan, podpredseda NR SR (2021-02-05):
Ďakujem. Ďalšia faktická – pán poslanec Miroslav Suja. Nech sa páči.
Paška, Pavol, predseda NR SR (2013-09-03):
Dobre, ďakujem. Pán poslanec Nagy.
Grendel, Gábor, poslanec NR SR (2020-06-05):
Pán poslanec Lehotský.
Nemky, Martin, poslanec NR SR (2019-03-27):
Vážená pani predsedajúca, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému vládnemu návrhu zákona. Vládny návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokovali ústavnoprávny výbor, výbor pre financie a rozpočet a výbor pre hospodárske záležitosti. Za gestorský výbor navrhol ústavnoprávny výbor s tým, aby výbory prerokovali vládny návrh zákona v druhom čítaní do 3. mája 2019 a v gestorskom výbore do 7. mája 2019. Zo znenia vládneho návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. Odporúčam zároveň vládny návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pani predsedajúca, prosím, otvorte všeobecnú rozpravu.
Madej, Róbert, poslanec NR SR (2010-10-19):
Povedal som ďakujem, ale ešte procedurálny návrh by som rád...
Nash, Natália, poslankyňa NR SR (2024-01-18):
Ďakujem pekne za slovo, pán predsedajúci. Ďakujem môjmu predrečníkovi pánovi Šipošovi za to, ako poukázal na to, akým flagrantným spôsobom sa tu ničí spravodlivosť a ohýba, ohýbajú práva. Veľmi správne ste uviedli, že ich vyrušilo, keď ich systém „našich ľudí“ po voľbách v roku 2020 skončil, keď sa vymenilo vedenie Úradu špeciálnej prokuratúry a stratili tým ochranu toho známeho zametača. Veľmi správne ste upozornili, že nereagujú na výzvu Európskej komisie, ktorá vládu vyzvala, aby zastavila pretláčanie zmien v skrátenom legislatívnom konaní, pretože tieto zmeny ohrozujú finančné záujmy Európskej únie na Slovensku. Rovnako odignorovali výzvu viesť dialóg v riadnom legislatívnom konaní so všetkými zainteresovanými stranami. Premiér a jeho vláda odignorovali vedenie dialógu s tripartitou, na ktorú, ktorú premiér tak uznáva ako výbornú platformu na dialóg. Ďakujem vám aj za uvedenie tých prípadov, kde poukazujete na to, pri akých trestných činoch bude môcť byť uložený podmienečný trest. Presne na toto isté upozorňovala aj pani prezidentka vo svojom príhovore dnes, kde tiež sa venovala porovnávaniu legislatívy s úpravou, ktorá platí v Českej republike, v Nemecku alebo v Rakúsku, kde sú však zásadné rozdiely s tým ukladaním podmienečných trestov. A to je ten rozdiel, že u nás budú tie podmienky prakticky za obrovskú majetkovú trestnú činnosť. Rovnako aj prezidentka sa, sa vyjadrila, spochybnila potrebu na skrátenie premlčacej lehoty, čím sa vlastne zastavia tisícky aktívnych konaní. Ďakujem pekne.
Bugár, Béla, podpredseda NR SR (2016-11-30):
Vážené pani poslankyne, páni poslanci, vyhlasujem 5-minútovú prestávku a, samozrejme, žiadam tých, ktorí sa chcú zúčastniť ešte ďalšieho rokovania, aby tu ostali, a ostatní, aby nevyrušovali vystupujúcich poslancov. Budeme pokračovať v prerušenej rozprave. (Prestávka.) (Po prestávke.)
Hrnčiar, Andrej, podpredseda NR SR (2017-10-12):
Jedna faktická poznámka na vystúpenie pani poslankyne. Nech sa páči, pani poslankyňa Pfundtner.
Jurinová, Erika, podpredsedníčka NR SR (2013-01-31):
Ďakujem. Prerušujem rokovanie o tomto bode programu.
Šimečka, Michal, podpredseda NR SR (2024-05-02):
Ďakujem veľmi pekne. Na vaše vystúpenie sú dve faktické poznámky. Ako prvý, pán poslanec Baláž, nech sa páči.
Pellegrini, Peter, predseda NR SR (2015-06-16):
Pán poslanec Kuffa.
Tomáš, Erik, poslanec NR SR (2021-12-08):
Nerád to robím, ale musím to urobiť. A teraz chcem, aby ste všetci počúvali, aby ste poznali pravú tvár pána Matoviča. Pán Matovič prišiel za mnou osobne a žiadal ma o pomoc a podporu tohto návrhu, bolo to už minulý týždeň. A povedal mi rovno, že videli ste, neútočil som na vás, na vás som neútočil, útočil som iba na SMER a na tých fašistov a tak ďalej, na HLAS som nepovedal ani slovo. Toto je pán Matovič! Líškal sa a takto si ma chcel kúpiť. A keď zistil, že teda sme povedali, že nie, nepodporíme, a si myslím, že som mal úplne vecné vystúpenie ako vždy, podložené faktami, argumentami, citáciami, ktoré sa mu asi ťažko počúvali, a preto sa tu opäť zase vyhrážal a hovorí, že mali by sme byť radšej ticho a stáť vzadu a vlastne zase tie policajné veci a podobne, pretože síce tam ste si všimli, dal takú vsuvku, že podľa médií, ale on asi niečo tuší, to je presne v tom štýle, šúchajte nohami, kým vám nezaklope NAKA, tak toto je presne pán Matovič. Keď sme mu povedali, ja som, myslím, že veľmi slušným, korektným spôsobom, že prečo to nepodporíme, okamžite útok na mňa, na moju manželku, na moju kolegyňu Laššákovú. Toto je presne on! Predtým na kolegov v opozícii. Tisíckrát vyvrátené veci, médiá sa na to pozreli, vrátane poradcu pána Matoviča súčasného, on to veľmi dobre vie. Ale jednoducho útok, útok. A, pán Matovič, asi ste ani vy nedávali pozor, snažím sa opäť prejsť do tej vecnej roviny, aj keď s vami je to ťažko, snažím sa o to celý týždeň, ale s vami naozaj. My sme ten pozmeňujúci návrh predložili na výbore a tam boli aj vaši stranícki kolegovia. Majú ho k dispozícii aj štruktúry parlamentu, tam si ho pozrite, ale vy ste ho už na tom výbore vrátane vašich kolegov zmietli zo stola tak ako všetko naše. A prosím vás, ste sľubovali, že nebudete rušiť sociálne opatrenia, a všetky ste porušili, do jedného.
Figeľ, Ján, podpredseda NR SR (2015-11-13):
Igor Hraško, nech sa páči.
M. Číž, poslanec: (2006-03-15):
Veľmi krátke odôvodnenie. V režime, v ktorom sa nachádza Národná rada pri príprave na predčasné voľby, zákon tejto podstaty a v tých súvislostiach, v ktorých sa nachádza, nie je korektné a vhodné na tejto schôdzi prerokúvať. Veľmi pekne ďakujem.
Kuffa, Štefan, poslanec NR SR (2013-11-28):
Ďakujem za slovo. Ja len niekoľko slov poviem. Ja to tak často opakujem, ale tak nedá mi, aby som to nepovedal aj teraz. Myslím si, že názory môžeme mať rôzne, ale také, aby sme sa neurážali, myslím si, že nemáme tu ani jedného kolegu, ktorý nevie čítať a písať, no aby sme sa tak vzájomne neposmievali z takých základných vecí. A, áno, mnohé veci, ktoré prečítame, rôzne môžeme im porozumieť, ale ani to nie je na to, aby sme sa tak vzájomne napádali. Ja, ak dovolíte, tak chcel som povedať, ja si neviem predstaviť, ak by som mal dreviny, ktoré mám v ovocnom sade a jednoducho mi tam spôsobujú čo len tieň. Sú to veľké stromy, obrovské koruny, možno topole alebo ja neviem, možno aj lipy alebo čosi také, ja pestujem ovocné stromy a mám ovocný sad a mne to jednoducho spôsobuje problém. Ja som za to, aby sa takéto dreviny tam vypiľovali. A potom náhradná výsadba. Ja sám mám takú skúsenosť, keď som žiadal vypíliť, vyťať tri topole, ktoré som mal na záhrade. Úrad životného prostredia mi nariadil náhradnú výsadbu a namiesto tých troch deväť vysadiť. Ako mne sa tak vyrieši problém? Ja ho mám trojnásobne väčší. Namiesto troch ich tam budem mať tak deväť A chcem ešte tak trošku reagovať na to, áno, sú ľudia, ktorí si dajú tú námahu a merajú aj tie stromy, ktoré sú vyťaté v extraviláne. Prípad bol taký, keď bezdomovci u môjho brata v dobrej viere a v úmysle vypílili vŕby, ktoré boli okolo potoka, zopár vŕb starých vypílili, ktoré tienili na roľu, a prišli ochranári a vyhrážali sa pokutou 70 tisíc eur, bezdomovcom, ktorí sú odkázaní na našu pomoc, ktorí majú aj ten kvocient znížený.
Grendel, Gábor, podpredseda NR SR (2020-07-24):
Pán poslanec Baránik.
Pellegrini, Peter, predseda NR SR (2015-02-11):
Ďakujem pekne. Dávam slovo poverenému spravodajcovi pánovi poslancovi Miklošovi, ktorého navrhol gestorský výbor pre financie a rozpočet. Nech sa páči, pán poslanec.
Hrnčiar, Andrej, podpredseda NR SR (2019-10-15):
Dávam slovo spoločnému spravodajcovi z výboru pre financie a rozpočet poslancovi Igorovi Federičovi, aby informoval Národnú radu o výsledku rokovania výborov, aby odôvodnil návrh a stanovisko gestorského výboru.
Glváč, Martin, podpredseda NR SR (2019-03-29):
Pán poslanec Budaj.
Laurenčík, Milan, podpredseda NR SR (2022-02-11):
Pán poslanec Eduard Kočiš s faktickou poznámkou, nech sa páči.
Pčolinský, Peter, podpredseda NR SR (2023-06-23):
Dve faktic... tri faktické, štyri faktické poznámky. Uzatváram možnosť sa prihlásiť. S prvou pani poslankyňa Drábiková.
Sulík, Richard, predseda NR SR (2011-09-09):
Pán poslanec Burian ako ďalší rečník v poradí. Nech sa páči.
Laššáková, Jana, podpredsedníčka NR SR (2013-06-17):
Pán poslanec Muňko, nech sa páči.
Vážny, Ľubomír, poslanec NR SR (2011-09-14):
Tak spomínal to sčasti, ale len... (Prerušenie vystúpenia predsedajúcim.)
Paška, Pavol, predseda NR SR (2012-09-18):
(Hlasovanie.) 148 prítomných, 87 bolo za, 2 proti, 58 sa zdržalo, 1 nehlasoval. Schválili sme vládny návrh zákona o pravidelnej kontrole vykurovacích a klimatizačných systémov. Poprosím pani poslankyňu Mezenskú, aby uvádzala v druhom čítaní hlasovanie o vládnom návrhu zákona, ktorým sa mení a dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov a ktorým sa menia a dopĺňajú niektoré zákony . Je to tlač 130.
Gašpar, Tibor, poslanec NR SR (2024-02-08):
V ďalšom budeme hlasovať o bode 351 druhého pozmeňujúceho návrhu poslanca Galka.
Bugár, Béla, podpredseda NR SR (2016-10-19):
Ďakujem. Ako posledný v rozprave vystúpi pán poslanec Muňko.
Blaha, Ľuboš, podpredseda NR SR (2023-12-19):
Pani poslankyňa Tamara Stohlová.
Paška, Pavol, predseda NR SR (2013-03-12):
Hlasujeme o návrhu, ktorý predniesla pani podpredsedníčka. Poprosím vás, skontrolujte si (ruch v sále), skontrolujte si vašu registráciu v hlasovacom zariadení. (Hlasovanie.) 89 prítomných, 79 bolo za, 4 proti, 2 sa zdržali, 4 nehlasovali. Budeme dnes rokovať o programe schôdze v prípade, ak, samozrejme, sa takto bude vyvíjať rozprava a počet prihlásených bude vyšší, aj po 19.00 hodine a tak, ako hovorí Ústava Slovenskej republiky, ukončíme rokovanie o programe tejto schôdze tajným hlasovaním o návrhu uznesenia. Ďakujem. (Striedanie predsedajúcich. Odchod poslancov za stranu SMER – SD z rokovacej sály.)
B. Bugár, podpredseda NR SR: (2006-04-20):
Vyhlasujem rozpravu za skončenú. Pán podpredseda vlády, nech sa páči, môžete sa vyjadriť k rozprave.
Grendel, Gábor, podpredseda NR SR (2021-01-29):
Skôr ako dám slovo pani spravodajkyni, chcem sa opýtať, pani Šuteková, chcete ísť do rozpravy potom, predpokladám, pán Suja asi takisto. Ešte bude výzva na prihlásenie sa do rozpravy. Pani poslankyňa Pleštinská, nech sa páči.
Glváč, Martin, podpredseda NR SR (2018-06-20):
Ďakujem a tretím bodom je prvé čítanie o návrhu skupiny poslancov na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov . Návrh ústavného zákona má tlač 1000, návrh na jeho pridelenie na prerokovanie výborom je v rozhodnutí č. 1049. Dávam slovo poslancovi Matovičovi, aby návrh ústavného zákona uviedol. Nech sa páči.
B. Bugár, poslanec: (2009-04-16):
Vážení páni poslanci a panie poslankyne z vládnej koalície, ale aj, pán minister, no ak naďalej platí vami spomínané status quo v menšinových právach, tak sa chcem opýtať aj vás, pán minister, ale aj, pán poslanec Rafaj, že ak uplatňovanie tohto zákona poruší určité práva, ale aj zvykové práva menšín, či sa ozvete a budete okamžite konať?
B. Bugár, podpredseda NR SR: (2006-02-03):
Otváram rozpravu o týchto bodoch programu a pýtam sa, či sa hlási do rozpravy niekto ústne, nakoľko som nedostal písomné prihlášky do rozpravy. Konštatujem, že nie. Končím možnosť prihlásiť sa do rozpravy. Vyhlasujem rozpravu za skončenú. A prerušujem rokovanie o týchto dvoch bodoch programu. Ďakujem aj pánovi podpredsedovi, aj pánovi poslancovi. Teraz budeme pokračovať druhým čítaním o návrhu Výboru Národnej rady Slovenskej republiky pre ľudské práva, národnosti a postavenie žien na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tlač 1371). Dávam teraz slovo predsedovi výboru pre ľudské práva, národnosti a postavenie žien pánovi poslancovi Lászlóovi Nagyovi. Nech sa páči.
M. Číž, podpredseda NR SR: (2007-12-11):
(Hlasovanie.) Prítomných 143 poslancov, za návrh 116 poslancov, proti 5 poslancov, zdržalo sa 19, nehlasovali 3 poslanci. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, druhé hlasovanie, pán poslanec.
Klus, Martin, podpredseda NR SR (2019-10-24):
Ďakujem. Pani poslankyňa Milanová.
Bugár, Béla, podpredseda NR SR (2018-02-01):
Takže vážené panie poslankyne, páni poslanci, pristúpime k rokovaniu o ďalších bodoch, 72 až 74, programu, návrh na voľbu člena Rady pre vysielanie a retransmisiu . Návrh tlači je 841, ako určite viete. Chcem vás informovať, že do začiatku rokovania o tomto bode programu podali podľa § 39 ods. 8 zákona o rokovacom poriadku poslanci návrh, aby sa táto voľba vykonala tajným hlasovaním. Prosím teraz predsedu výboru pre kultúru a médiá pána poslanca Dušana Jarjabka, aby návrh uviedol a podal správu. Nech sa páči.
Halgašová, Jarmila, poslankyňa NR SR (2021-03-31):
Ďakujem veľmi pekne. Ja by som chcela teda zareagovať, teda odpovedať na vaše otázky. Pokiaľ ide o čerpanie eurofondov a tie vaše pripomienky ohľadne nedostupnosti a záťaži, chcela by som pripomenúť, že práve za pôsobenia predchádzajúcich vlád tieto eurofondy neboli dostupné. Vidíte sami, aké zistenia vyplávali na povrch, že museli dávať 18- – 20-percentné úplatky na to, aby boli vôbec schválené tie ich projekty, a teda vlastne rozdeľovali sa podľa subjektívnych kritérií. Tu chcem upozorniť na to, že už v máji dáva ministerstvo pôdohospodárstva výzvy na 4.1 a na 4.2, 6.3 a tak ďalej, kde sú zaručené, už teraz vlastne ubezpečili, že všetky subjektívne kritériá pôjdu von a projekty sa budú posudzovať výlučne na základe objektívnych kritérií jasne stanovených pravidiel. Pokiaľ ide o ročnú výpovednú lehotu, ako ste sa pýtali, tam predsa nejde o to, že keď sa uzavrie raz nájomná zmluva na dobu určitú, 15 rokov napríklad, a sú tam teda, čerpajú vlastne projektové podpory, a teda podpory v rámci ekologizácie, tak po skončení tejto zmluvy tu ide o to, keď sa neozve ten vlastník, že je nedostupný, tak až v tom prípade sa, vlastne táto nájomná zmluva má ročnú výpovednú lehotu. Čiže tu nejde o žiadne prekážky v rámci týchto projektov. Pokiaľ sa pýtate na § 12 ods. 4 poslednú vetu, je to oznámenie. To sme tam pridali na základe pripomienky OLAP-u – Odboru legislatívy a aproximácie práva – s tým, že to oznámenie by tam ani nemuselo byť, pretože je to opätovne zaťaženie len toho vlastníka pôdy, ktorý vôbec by nemusel mať povinnosť oznamovať pôvodnému užívateľovi, že sa tu nejaká nájomná zmluva uzatvorila, pretože ak sa uzatvorí nájomná zmluva s novým užívateľom, tak predpokladáme, že ten nový užívateľ sa bude starať o to, aby si vysporiadal tieto svoje práva a povinnosti. Takže to je len oznamovanie a z dôvodu, aby nevznikol nejaký, nejaký chaos na tej pôde. A, pán Stredák, vy ste boli na ministerstve pôdohospodárstva osem rokov, takže mali ste možnosť usporiadať všetky tieto pozemkové práva a zákony tak, aby boli v poriadku, žiaľ, nestalo sa tak. Takže toľko v krátkosti. Zatiaľ ďakujem.
V. Veteška, podpredseda NR SR: (2004-12-02):
Prvá otázka podľa vyžrebovania, ešte sa ospravedlňujem. Prosím, pán predseda vlády, aby ste v časovom limite 15 minút odpovedali na otázky, ktoré vám boli adresované, a to v poradí ako boli vyžrebované. Prvá otázka podľa vyžrebovaného poradia je od pani poslankyne Sabolovej a znie: „Antidiskriminačná legislatíva preniesla výkon na Slovenské národné stredisko pre ľudské práva. Prečo v štátnom rozpočte MF SR nevyčlenilo požadované financie na rozbeh a prácu strediska?“ Nech sa páči.
Andreánsky, Ladislav, poslanec NR SR (2019-01-30):
Ďakujem. Pán predsedajúci, v rozprave nevystúpil nikto. Prosím, dajte hlasovať o návrhu uznesenia, ako bolo predložené, t. j. že Národná rada podľa čl. 86 písm. d) Ústavy Slovenskej republiky vyslovuje súhlas s Dodatkovým protokolom k Dohovoru Rady Európy o predchádzaní terorizmu.